Boku shahrida bo‘lib o‘tgan Qo‘shilmaslik harakati Muvofiqlashtiruvchi byurosining vazirlar yig‘ilishi doirasida O‘zbekiston tashqi ishlar vaziri Baxtiyor Saidov Ozarboyjon tashqi ishlar vaziri Jayhun Bayramov bilan muzokaralar o‘tkazdi. Foto: TIV axborot xizmati TIV ma’lumotiga ko‘ra, tashqi siyosat idoralari rahbarlari O‘zbekiston–Ozarboyjon strategik sherikligini mustahkamlash yo‘llarini muhokama qildilar. Tomonlar O‘zbekiston va Ozarboyjon prezidentlarining sa’y-harakatlari natijasida ikki tomonlama hamkorlik iqtisodiyotdan tortib xalq diplomatiyasigacha bo‘lgan barcha sohalarda jadal rivojlanayotganini alohida ta’kidladi.